Haulout

Haulout (, Vikhod) 2022ko Jevgenia Arbugaieva eta Maksim Arbugaiev errusiarrek zuzendu eta ekoiztutako film dokumentala da. 

Filmak 95. Oscar Sarietarako izendapena jaso zuen eta The New Yorker aldizkariak zabaldu zuen.Berlingo Nazioarteko Zinemaldiaren 72. ekitaldian estreinatu zen.

 Sinopsia 

Maksim Txakilev errusiar zientzilariaren jarduera erakusten du. Txuktxien itsasertzean, Serdtse-Kamen lurmuturrean mortsak aztertzen ditu, toki hartara atseden hartzera joaten baitira. Pinnipedoak lurreratzea izendatzeko  "Hauling out" kontzeptua erabiltzen du Zientziak eta hortik datorkio izena dokumentalari.

Maksim Txakilevek udazkeneko hiru hilabeteak hondartzaren ondoan txabola batean igarotzen ditu urtero. Klima berotzearen ondorioz konturatu da urtetik urtera mortsa gehiago pilatzen direla hondartzetan, uretan dauden izotz plakak gero eta urriagoak direlako.

Dokumentala 2020an errodatu zen, tenperatura maximoen errekorra ezarri zenean.

 Sariak 
  Seulgo Nazioarteko Eko film Jaialdia - Epaimahaiaren sari berezia (2022)
  Palm Springseko Nazioarteko Laburmetrai Jaialdia - Aipamen berezia (2022)
  Flahertiana Nazioarteko Dokumental Jaialdia - Aipamen berezia (2022)
  Corkeko Nazioarteko Zinema Jaialdia - Dokumental-laburmetrai onena (2022)
  Nazioarteko Dokumental Jaialdia - Dokumental-laburmetrai onena (2022)
  Les Écrans de l'aventure - Aipamen berezia (2023)

 Erreferentziak 

 Kanpo estekak 

Kategoria:Errusiako film dokumentalak
Kategoria:Erresuma Batuko film dokumentalak